Document ID: 32003R0030

Κανονισμός (ΕΚ) αριθ. 30/2003 της Επιτροπής
της 8ης Ιανουαρίου 2003
όσον αφορά τον κανονισμό (ΕΚ) αριθ. 2375/2002 για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών, και για τη θέσπιση παρέκκλισης από τον κανονισμό (ΕΟΚ) αριθ. 1766/92 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί οργανώσεως της αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 12 παράγραφος 1,
Εκτιμώντας τα ακόλουθα:
(1) Ο κανονισμός (ΕΚ) αριθ. 2375/2002 της Επιτροπής(3), προβλέπει ότι οι ποσότητες μαλακού σίτου καταγωγής άλλων τρίτων χωρών που μπορούν να επωφεληθούν προτιμησιακής πρόσβασης ανέρχονται σε 592900 τόνους για την περίοδο από 1ης Ιανουαρίου έως 31 Μαρτίου 2003.
(2) Η Επιτροπή είναι υποχρεωμένη να καθορίσει ενιαίο συντελεστή μείωσης των αιτουμένων ποσοτήτων των πιστοποιητικών εισαγωγής, εφόσον οι εν λόγω ποσότητες υπερβαίνουν την ποσότητα της τριμηνιαίας ποσόστωσης. Οι αιτήσεις πιστοποιητικών εισαγωγής που κατατέθηκαν στις 3 και 6 Ιανούαριου 2003 για το μαλακό σίτο προέλευσης άλλων τρίτων χωρών αφορούν 16357452 τόνους και η μέγιστη ποσότητα που θα αναληφθεί με εισαγωγικό δασμό 12 ευρώ ανά τόνο είναι 592900 τόνοι,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις χορήγησης πιστοποιητικών εισαγωγής για την ποσόστωση μαλακού σίτου "ποσόστωση ΙΙΙ μερίδα αριθ. 1/2003" που προβλέπεται στον κανονισμό (ΕΚ) αριθ. 2375/2002 με εισαγωγικό δασμό 12 ευρώ ανά τόνο για το μαλακό σίτο που υπάγεται στον κωδικό ΣΟ 1001 90 99 άλλης ποιότητας, πλην της υψηλής ποιότητας, που κατατέθηκαν στις 3 και 6 Ιανουαρίου 2003 και έχουν ανακοινωθεί στην Επιτροπή, γίνονται δεκτές για τις ποσότητες που αναγράφονται σ' αυτές πολλαπλασιασμένες επί το συντελεστή 0,03625.
Άρθρο 2
Ο παρών κανονισμός αρχίζει να ισχύει στις 9 Ιανουαρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Ιανουαρίου 2003.

Labels: 3
17
5